|  |  |
| --- | --- |
|  |  |
| Määrus | 22.01.2024 nr 2 |
| Ettevõtlus- ja infotehnoloogiaministri 14. novembri 2022. a määruse nr 91 „Taastekava tootmisettevõtja ärimudeli muutmise toetuse tingimused ja taotlemise kord“ muutmine |  |

Määrus kehtestatakse [välissuhtlemisseaduse](https://www.riigiteataja.ee/akt/dyn%3D105072023010%26id%3D108072020006%21pr8lg4) § 8 lõike 4 ja Vabariigi Valitsuse 29. novembri 2021. a määruse nr 108 „[Taaste- ja vastupidavuskava elluviimise korraldus ja toetuse andmise üldtingimused](https://www.riigiteataja.ee/akt/dyn%3D105072023010%26id%3D101122021005%21pr8lg1)” § 8 lõike 1 alusel.

Ettevõtlus- ja infotehnoloogiaministri 14. novembri 2022. a määruses nr 91 „Taastekava tootmisettevõtja ärimudeli muutmise toetuse tingimused ja taotlemise kord“ tehakse järgmised muudatused:

**1)** paragrahvi 2 lõike 1 punktis 1 asendatakse tekstiosa „1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8“ tekstiosaga „2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L, 2023/2831, 15.12.2023“;

**2)** paragrahvi 2 lõiget 1 täiendatakse punktiga 6 järgmises sõnastuses:

„6) paragrahvi 7 lõike 5 punktis 6 nimetatud tegevuseks antav toetus on investeeringuteks ette nähtud regionaalabi üldise grupierandi määruse artikli 14 tähenduses ning sellele kohaldatakse nimetatud määruses ja konkurentsiseaduse §-s 342 sätestatut või vähese tähtsusega abi ning sellele kohaldatakse vähese tähtsusega abi määruses ja konkurentsiseaduse §-s 33 sätestatut.“;

**3)** paragrahvi 2 lõike 2 punkt 3 sõnastatakse järgmiselt:

„3) üldise grupierandi määruse alusel abi saajale üldise grupierandi määruse artikli 1 lõigetes 2–6 ja regionaalabi puhul artiklis 13 kehtestatud juhtudel.“;

**4)** paragrahvi 7 lõiget 5 täiendatakse punktiga 6 järgmises sõnastuses:

„6) ärimudeli muutmisest tuleneva materiaalse vara ja selle kasutamiseks vajamineva immateriaalse vara omandamine.“;

**5)** paragrahvi 7 täiendatakse lõikega 51 järgmises sõnastuses:

„(51) Lõike 5 punktis 6 sätestatud tegevust toetatakse tingimusel, et see on seotud uue toote tootmise või ettevõtja kogu tootmisprotsessi täieliku ümberkorraldamisega üldise grupierandi määruse artikli 2 punkti 49 tähenduses. Suurettevõtja puhul toetatakse uue toote tootmist tingimusel, et vara omandatakse uueks tegevusalaks üldise grupierandi määruse artikli 2 punkti 51 tähenduses, millel peab olema olemasolevast tegevusalast erinev justiitsministri 28. detsembri 2005. a määruse nr 59 „Kohtule dokumentide esitamise kord” lisas 16 „Eesti majanduse tegevusalade klassifikaator (EMTAK)” toodud neljakohaline kood.“;

**6)** paragrahvi 8 täiendatakse lõigetega 61 ja 6² järgmises sõnastuses:

„(61) Paragrahvi 7 lõike 5 punktis 6 nimetatud tegevuse elluviimiseks on toetatav materiaalse ja immateriaalse vara turutingimustel ostmise või kapitalirendi vormis omandamise kulu, mis vastab üldise grupierandi määruse artikli 14 lõigetele 6 ja 8. Suurettevõtja puhul peab omandatav vara olema uus. Suurettevõtja puhul on immateriaalse vara kulud toetatavad kuni 50 protsendi ulatuses alginvesteeringu kõigist toetatavatest kuludest. Vara seadistamise, transpordikulu ja transportimiseks vajalik kindlustuskulu on abikõlblik juhul, kui see sisaldub vastava vara soetusmaksumuses.

(62) Uue toote tootmiseks suurettevõtjale või väike- ja keskmise suurusega ettevõtjale antud toetuse puhul peavad toetatavad kulud ületama vähemalt 200 protsenti uuesti kasutatava vara arvestuslikku väärtust, mis on registreeritud tööde algusele vahetult eelnenud majandusaastal.“;

**7)** paragrahvi 10 täiendatakse lõikega 41 järgmises sõnastuses:

„(41) Kui toetust antakse regionaalabina üldise grupierandi määruse artikli 14 alusel, peab toetuse maksimaalne osakaal vastama toetuse määramise hetkel kehtivas Eesti regionaalabi kaardis esitatud osakaalule.“;

**8)** paragrahvi 11 lõike 2 punktis 2 asendatakse tekstiosa „ Euroopa Komisjoni määruste kohaselt antud vähese tähtsusega abiga ei tohi käesoleva ja kahe eelneva majandusaasta jooksul ületada 200 000 eurot“ tekstiosaga „vähese tähtsusega abiga ei tohi ületada vähese tähtsusega abi määruse artikli 3 lõikes 2 sätestatud ülemmäära“;

**9)** paragrahvi 11 lõike 2 punkt 3 sõnastatakse järgmiselt:

„3) kui taotleja on saanud käesolevas määruses nimetamata vähese tähtsusega abi, võetakse toetuse andmisel arvesse vähese tähtsusega abi määruse artiklis 5 sätestatud erinevateks eesmärkideks antava vähese tähtsusega abi kumuleerimisreegleid;“;

**10)** paragrahvi 12 lõiget 1 täiendatakse punktiga 19 järgmises sõnastuses:

„19) taotleja kinnitus, et kahe aasta jooksul enne taotluse esitamist ei ole toimunud ümberpaigutamist üldise grupierandi määruse artikli 2 punkti 61a tähenduses ettevõttesse, kuhu taotletud toetusest tehakse investeering, ning et taotleja võtab kohustuse, et ümberpaigutamist ei toimu kahe aasta jooksul pärast seda, kui toetusest on investeering tehtud.“;

**11)** paragrahvi 26 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Lõppsaaja, kellele antud toetus on investeeringuteks ette nähtud regionaalabi üldise grupierandi määruse artikli 14 tähenduses, kohustub lisaks lõikes 1 sätestatule:

1) säilitama investeeringu alusel soetatud vara pärast projekti lõppemist suurettevõtja puhul vähemalt viis aastat, väike- ja keskmise suurusega ettevõtja puhul vähemalt kolm aastat;

2) tagama, et materiaalne vara asendatakse sama funktsiooni täitva varaga, kui materiaalne vara on purunenud või aegunud, tingimusel, et asjaomases piirkonnas jätkatakse majandustegevust punktis 1 sätestatud perioodi jooksul.“;

 **12)** määrust täiendatakse 7. peatükiga järgmises sõnastuses:

„ **7. peatükk. Määruse rakendamine**

§ 28. Määruse rakendamine

2024. aasta jaanuaris vastu võetud § 2 lõike 1 punkti 1 ja § 11 lõike 2 punktide 2 ja 3 muudatusi kohaldatakse tagasiulatuvalt 1. jaanuarist 2024. a.“.

(allkirjastatud digitaalselt)

Tiit Riisalo
majandus- ja infotehnoloogiaminister

(allkirjastatud digitaalselt)

Ahti Kuningas

kantsler